
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου Ελευσίνας {Ν. Αττικής) στα 

117 και 119 οικοδομικά τετράγωνα . 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός ρυμοτομικού σχεδίου Ρόδου (Ν. Δωδε¬ 
κάνησου) ..... 2 

Τροποποίηση των όρων και περιορισμών δόμησης των οικοπέδων 
που βρίσκονται στην περιοχή Νέου Φαλήρου του ρυμοτομικού 
σχεδίου Πειραιώς (Ν. Αττικής). 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' (1) 
Τροποποίηση του ρυμοτομικού σχεδίου Ελευσίνας (Ν. Αττικής) στα 
117 και 119 οικοδομικά τετράγωνα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α’ 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις των άρθρων 2,3 και 7 του Ν. 1032/1980 «Περί αυ- 
στάσεως Υπουργείου Χωροταξίας, Οικισμού και Περιβάλλοντος» (Α’ 
57). 

3. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

4. Τις διατάξεις του άρθρου 1 (παρ.ΐβ) του Π.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους νομάρχες» (Α’ 70). 

5. Το υπ’ αριθ. 8998/415/15.4.88 έγγραφο της Διεύθυνσης Σχε- 
διασμού Μεταφορών και Δικτύων Υποδομής προς τον δήμο Ελευσίνας 
για τήρηση της νόμιμης διαδικασίας και ότι η προθεσμία του άρθρου 30 


(παρ. 3) του Π.Δ/τος 76/85 (Α’ 27) πέρασε άπρακτη. 

6. Την υπ’ αρ. 2110/1987 απόφαση του Συμβουλίου της Επικρά¬ 
τειας (Τμήμα Δ’). . 

7. Τις διατάξεις του άρθρου 50 παρ. 4 του Ν.Δ/τος 170/1973 
«Περί Συμβουλίου της Επικράτειας» (Α’ 229), όπως αυτή αντικαταστά- 
θηκε με το άρθρο 30 του Ν. 702/1977 (Α’ 268). 

8. Τις υπ’ αρ. 76/1988 και 240/1989 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλοντος. 

9. Την υπ’ αριθμ. 545/1989 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημόσιων Έργων, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Ελευσίνας (Ν. ( 
Αττικής) στα υπ’ αρ. 117 και 119 οικοδομικά τετράγωνα με την μετα¬ 
τόπιση των ρυμοτομικών γραμμών και τη μετατροπή κοινοχρήστου 
χώρου σε οικοδομήσιμο, όπως φαίνεται στο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αρ. 58269/1989 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που βρίσκονται 
στα ως άνω τροποποιούμενα οικοδομικά τετράγωνα, επιβάλλεται προ¬ 
κήπιο πλάτους πέντε (5) μέτρων, όπως φαίνεται στο ίδιο διάγραμμα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Σεπτεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

\ ΣΩΤΗΡΗΣ ΚΟΥΒΕΛΑΣ 

(2) 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός ρυμοτομικού σχεδίου Ρόδου (Ν. Δωδεκάνησου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανώτατου ορίου συντελεστού δομήσεως κ.λπ.» (Λ' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979 (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979 (Α' 154) 
όπως τροποποιήθηκε με το υπ’ αριθμ. 367/1987 Π.Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος· (Α' 
57). 

5. Τις διατάξεις του εδαφίου ιδ. της παραγράφου 1 του άρθρου 23 
του Ν. 1558/1985 «Κυβέρνηση και Κυβερνητικά Όργανα» (Α' 137). 

6. Τις από 19.11.1987 και 21.8.89 αιτήσεις του Σεβαστού Χρύ¬ 
σανθου. 

7. Την υπ’ αριθμ. 181 (συν. 11) 1989 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Την υπ’ αριθμ. ΑΠ 38567/28.6.1989 απόφαση του Υπουργού 
Περιβάλλοντος, Χωροταξίας και Δημοσίων Έργων» για προέγκριση 
της σχετικής τεχνικής μελέτης» μετά από πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 11 Μαρτίου 1983 Π.Δ/τος (Δ' 179) από 
ρυμοτομούμενο ακίνητο που βρίσκεται εντός του ρυμοτομικό σχεδίου 
Λαμίας (Ν. Φθιώτιδας), στο συνοικισμό Νέας Αμπλιανής επί των οδών 
28ής Οκτωβρίου και Ευζώνων ιδιοκτησίας Μαρίας Καρυαμπά και για 
το οποίο έχει εκδοθεί ο υπ’ αριθμ. 562/1988 σχετικός τίτλος δικαιώ¬ 
ματος μεταφοράς συντελεστή δόμησης, στο όνομα Σεβαστού Χρύσαν¬ 
θου, σε άλλο ακίνητο (ωφελόμενο) που βρίσκεται εντός του ρυμοτομικού 
σχεδίου της Ρόδου (Ν. Δωδεκανήσου) στην περιοχή της Ιαλυσού επί της 
οδού Σοφούλη Ο.Τ. 104 ιδιοκτησίας Σεβαστού Χρύσανθου, όπως το 
ωφελούμενο ακίνητο φαίνεται με στοιχεία Α, Β, Γ, Δ, Α στο σχετικό 


πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθμ. 
58944/1989 πράξη του και που συνοπτικό του αντίτυπο δημοσιεύεται 
με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον και επιτρεπόμενης βάσει των ισχυόντων στην 
περιοχή όρων δόμησης 94,15 που αντιστοιχεί σε 91,51 τ.μ. του βαρυ- 
νομένου ακινήτου ήτοι 20,45 τ.μ. X 2 = 40,90 τ.μ. από ισόγειο και 
51,12 τ.μ. από όροφο. 

3. Τα ειδικότερα στοιχεία του ωφελούμενου ακινήτου μετά την μετα¬ 
φορά είναι τα εξής: ■ 

α) Εμβαδόν οικοπέδου: 315,50 τ.μ. 

β) Ποσοστό κάλυψης: 70%. 

γ) Συντελεστής δόμησης: 1,298. 

δ) Μέγιστο επιτρεπόμενο ύψος: δέκα οκτώ (18) μέτρα. 

ε) Το κτίριο πρέπει να ανεγερθεί εντός του ωφελούμενου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθμ. 58944/1989 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2 

Ακυρώνεται ο υπ’ αριθμ. 562/1988 σχετικός τίτλος δικαιώματος 
μεταφοράς συντελεστή δόμησης στο όνομα Σεβαστού Χρύσανθου. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε. την δημοσίευση και εκτέλεση του παρόντος διατάγμα¬ 
τος, 

Αθήνα, 15 Σεπτεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΟΝ 

ΣΩΤΗΡΗΣ ΚΟΥΒΕΛΑΣ 




— Λί #0*ΚθΐΛ$<4»£ 

( 3 ) 

Τροποποίηση των όρων και περιορισμών δόμησης των οικοπέδων που 

βρίσκονται στην περιοχή Νέου Φαλήρου του ρυμοτομικού σχεδίου 

Πειραιώς (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 85 Α του Ν.Δ./τος της 
17.7.1923 «Περί σχεδίων πόλεων κ.λπ.» (Α’ 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις των άρθρων 2, 3, και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος» (Α' 
57). 

3. Τις διατάξεις της παρ. 1 περ. ιδ του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

4. Τις διατάξεις του άρθρου 2 (παρ. α) του Π.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες (Α' 70). 

5. Τις υπ’ αριθ. 322/1988 και 508/1988 γνωμοδοτήσεις του δη¬ 
μοτικού συμβουλίου Πειραιώς. 

6. Την υπ’ αριθ. 101/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

7. Την υπ’ αριθ. 519/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 


Άρθρο 1 

Καταργείται το προβλεπόμενο από το εγκεκριμένο σχέδιο προκήπιο 
των οικοπέδων που βρίσκονται στο τμήμα της πόλης του Πειραιά (Ν. 
Αττικής), που έχει χαρακτηρισθεί ως παραδοσιακό με το άρθρο 1 του 
από 27.7.1982 Π.Δ/τος (Δ' 410/1982) και ειδικότερα εντός των οι¬ 
κοδομικών τετραγώνων που περικλείονται από τις οδούς Φιλίππου, 
Φειδίου, τη Λεωφόρο Βασ. Παύλου και πεζόδρομο, όπως φαίνεται στο 
σχετικά πρωτότυπο διάγραμμα σε κλίμακα 1:500, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθ. 56032/1989 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΟΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

